Source: http://www.bihon.ro/oradea-teren-interzis-craiovei/2211304
Timestamp: 2019-03-22 18:11:33+00:00

Document:
Oradea, teren interzis Craiovei! - BIHON
Oradea, teren interzis Craiovei!
la	8. martie 2019 22:01
CSM CSU a dispus cu 83-79 de SCM U Craiova, echipă care nu a câştigat niciodată la Oradea în ultimii ani.
Campioana en titre, CSM CSU, a obţinut cea de-a doua victorie consecutivă, reuşind să învingă din nou SCM U Craiova, după un meci destul de echilibrat. Prin acest succes, echipa noastră s-a distanţat de adversara din această seară, consolidându-şi locul trei din clasamentul Grupei Roşii. Nu a fost însă o victorie facilă, în condiţiile în care craiovenii au oferit o replică viguroasă.
Gazdele au deschis bine partida, adjudecându-şi autoritar primul sfert, scor 25-10 şi se părea că nu vor avea probleme. Nu s-a întâmplat însă aşa, pentru că oaspeţii au recuperat aproape tot deficitul în sfertul secund, scorul la pauză fiind 36-34. În continuare, orădenii s-au menţinut, cu puţine excepţii, la conducere, dar nu s-au mai putut distanţa pe tabela de marcaj. CSM CSU a dat dovadă de mai multă inspiraţie în final, impunând-se fără prea mari emoţii, scor 83-79. Este un succes important, în condiţiile în care jocul formaţiei noastre suferă încă în mod evident din cauza lipsei de omogenitate. Echipa joacă însă mai bine de la meci, deşi este clar că se află încă departe de forma optimă.
CSM CSU va disputa următorul meci tot pe teren propriu, urmând să primească miercuri vizita Stelei, în prima manşă din sferturile de finală ale Cupei României.
Arena “Antonio Alexe”
CSM CSU Oradea -SCM U Craiova 83-79 (25-10, 11-24, 23-21, 24-24)
CSM CSU Oradea: Nicolescu 2, Watson 16 (2×3), Zekovic 14 (2×3), Valeika 13, Richard 13 (2×3), Gavrilă, Fometescu, Pasalic 8 (2×3), Markovic 12 (1×3), Carter 5. Nu au jucat: Țîbîrnă, Petrescu. Antrenor: Cristian Achim. Asistent: Milan Mitrovic
SCM U Craiova: Porter Troupe 17 (4×3), Gajovic 13 (3×3), B. Popa, Mijajlovic 11 (3×3), Koreniuk 16, Berculescu, Casale, Berceanu 2, S. Ionescu, Fraseniuc 12, Boone 6, Radukic 2. Antrenor: Aco Todorov. Asistenţi: C. Gârleanu, D. Ioan
Arbitri: Alin Faur, Mircea Şerban, Bertalan István. Comisar FR Baschet: Marian Oprea
Taguri: CSM CSU Oradea, Grupa Roșie, rezultat, SCM U Craiova

References: CSM 
 CSM 
 CSM 

CSM 

CSM 

CSM 
 CSM